Алесь Фалей

Але́сь (Аляксандр Аляксандравіч) Фале́й (нар. 28 студзеня 1959, в. Задзвея, Баранавіцкі раён) — беларускі мастак, графік, каваль. Член Саюза мастакоў Беларусі.

 Біяграфія 
Мае брата Генадзя (нар. 1957), таксама мастака.

У 1992 годзе скончыў Віцебскі тэхналагічны інстытут лёгкай прамысловасці па спецыяльнасці мастацкае праектаванне вырабаў тэкстыльнай і лёгкай прамысловасці.

У час вучобы захапіўся жывапісам, потым асвоіў іншыя тэхнікі выяўленчага мастацтва. Працуе ў тэхніцы жывапісу, графікі, скульптуры, ручнога ткацтва, інсталяцыі, арт-аб’екта, мастацкага кавання і інш. З 1986 года ўдзельнічаў у больш за 90 выставах, 15 з якіх былі персанальнымі.

Першая персанальная выстаўка адбылася ў 1992 годзе ў Баранавічах. Выстаўкі мастака праходзілі ў розных гарадах Беларусі, Расіі, а таксама ў Польшчы, Германіі, Саудаўскай Аравіі, Францыі, Літве, Шатландыі, Ірландыі, Аўстрыі.

Аляксандр Аляксандравіч з’яўляецца лаўрэатам конкурсу «Art-Mark», першай выстаўкі візуальных мастацтваў у Віцебску (1992). Удзельнічаў у пленэры, прысвечаным памяці мастака Мікалая Селешчука (Брэст, 2002), у міжнародным фестывалі брутальнага мастацтва «Барэй» (Санкт-Пецярбург, 2003), у нацыянальным пленэры, прысвечаным 200-годдзю з дня нараджэння Напалеона Орды (Іванаўскі раён, 2006).

Алесь Фалей — член творчага аб’яднання «Аршыца» (1991), член Беларускага саюза мастакоў з 1999 года. У 2004 годзе быў прыняты ў члены Міжнароднай акадэміі графікі (Санкт-Пецярбург).

На міжнародным біенале графікі (Манеж, Санкт-Пецярбург, 2004) Аляксандр Фалей атрымаў першую прэмію і медаль у намінацыі «Станковая графіка». У 2006 годзе на XIV Міжнародным фестывалі мастацтваў «Майстар Клас» яму было прысвоена званне Майстра.

У 2014 годзе мастак паўтара месяца правёў у горадзе Чанчунь у Кітаі, дзе на міжнародным сімпозіуме выканаў з метала трохметровую скульптуру коніка, якая ўсталявана ў адным з гарадскіх паркаў ЧаньчуняБаранавіцкі мастак на сімпозіуме скульптуры ў Кітаі стварыў коніка і камара, Intex-press, 11 верасня 2014. У лютым 2016 года Фалей стварыў у Каіры дзве скульптуры з металаломуУ Егіпце баранавіцкі мастак Алесь Фалей стварыў дзве скульптуры з металалому, Intex-press, 4 сакавіка 2016.

Работы мастака знаходзяцца ў дзяржаўных музеях Беларусі (Мінск, Брэст, Орша, Баранавічы), у музеі Марка Шагала ў Віцебску, у музеі «Эрарта» ў Санкт-Пецярбургу, універсітэце візуальных мастацтваў (г. Корк, Ірландыя), прыватных калекцыях у Расіі, ЗША, Францыі, Германіі, Шатландыі, Фінляндыі, Турцыі, Канады, Ізраіля, Літвы.

Жыве ў г. Баранавічы. Займаецца жывапісам і графікай, а таксама мастацкім кавальствам у суполцы «Каваль» разам з Іванам Квятко і Сяргеем Сяргейчыкам.

 Узнагароды і званні 
 1991 — Член творчага аб’яднання «Аршыца»
 1992 — Лаўрэат конкурсу «Art-mark», г. Віцебск, Беларусь.
 1999 — Член Саюза мастакоў Беларусі.
 2003 — Член Міжнароднага мастацкага аб’яднання «Майстар».
 2004 — Член Міжнароднай акадэміі графікі, г. Санкт-Пецярбург, Расія.
 2004 — 2-е Міжнароднае біенале графікі, ЦВЗ «Манеж», г. Санкт-Пецярбург, Расія. Першая прэмія і медаль у намінацыі «станковая графіка».
 2006 — «Майстар-клас», г. Санкт-Пецярбург, Расія. Нададзена званне «Майстар».

 Літаратура 
 Аляксандр Фалей: ["Іааны ідуць"] // Мастакі Брэстчыны : альбом-каталог. Брэст : Брэсцкая друкарня, 2010. С. 130—131.
 Фалей Александр Александрович // Регионы Беларуси: энциклопедия : в 7 т. Т. 1. Брестская область: в 2 кн. Минск: БелЭн, 2009. Кн. 2.С. 430.
 Александр Фалей: ["Красная дорога"] //Художники Брестчины : альбом-каталог. Минск : А. Климов, 2002. С. 124—125.
 Валасюк, Л. Паміж небам і зямлёю… мастакоўскі дух : [аб выставе А. Фалея да 50-годдзя мастака ў выставачнай зале Брэсцкага АГКЦ] / Леанід Валасюк // Народная трыбуна. 2009. 28 лют. (№ 9). С. 10.
 Микрюков, А. Мир + он = Мирон : [об открытии выставки А. Фалея «Между небом и землёй» в выставочном зале ОКЦ] / Александр Микрюков // Брестский курьер. 2009. 26 лютага. (№ 9). С. 9.
 Фалей, А. «Мару стварыць работу сусветнага масштабу» / Алесь Фалей; гутарыў Р. Гарбачоў // Intex-press, 2009. 5 лютага. С. 12.
 Аляксей Белы. Алесь Фалей прызнаны майстрам і ў Піцеры / Аляксей Белы // Intex-press 2006. 13 ліпеня. С. 4.
 Літоўчык, А. Там, дзе жыў Шагал… : [аб адкрыцці выставы графікі А. Фалея ў Арт-цэнтры пры музеі Марка Шагала ў Віцебску] / Алесь Літоўчык // Intex-press, 2006. 16 лютага С. 4.
 Белы, А. Ураджайны сакавік : [аб выставах А. Фалея ў Аўстрыі, Расіі і Францыі] / Аляксей Белы // Intex-press, 2005. 10 сакавіка, С. 4.
 Белы, А. Еднасць душ і мастацтва памкненняў : [аб выставе Антаніны, Генадзя і Алеся Фалеяў у Музеі сучаснага выяўленчага мастацтва (Мінск)] Intex-press 2003. 17 красавіка, С. 4.
 Загадская, Г. Работы его необычны : [о выставке А. Фалея в выставочном зале Барановичского краеведческого музея] / Г. Загадская //Intex-press, 2000. 20 красавіка, С. 2.

 Спасылкі 
 Старонка Фалея ў ВКонтакте
 Баранавіцкая РЦБС 
 Цэнтр сучаснага жывапісу

Катэгорыя:Постаці Баранавічаў
Катэгорыя:Мастакі Беларусі
Катэгорыя:Графікі XX стагоддзя
Катэгорыя:Графікі XXI стагоддзя
Катэгорыя:Графікі Беларусі
Катэгорыя:Кавалі
Катэгорыя:Нарадзіліся ў Баранавіцкім раёне